**La boala asta ce nu are leac**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La boala asta ce nu are leac

...

Nu mai avem locuri prin spitale!

Le tot spunem bolnavilor plăpânzi,

Nu avem locuri pentru muribunzi,

Nu mai încercați, că oricum se moare!

...

Întoarceți-vă oameni buni acasă,

Că din spitale nu mai ieșiți în viață,

Și așa-n spitale nimeni nu vă lasă

Stați la voi în casă cu măștile pe față!

...

Muriți mai bine la voi acolo-n casă,

Nu mai sunați, că nu vine Salvarea,

Iar dacă vi se-agravează starea,

Cu mâinile pe piept, lungiți-vă pe masă!

...

Noi suntem obligați să menținem circul,

Să menținem numărul de morți,

Deci vă rugăm stați în case toți,

Iar de muriți, noi vă trimitem dricul!

...

Vom face totul pe cheltuiala noastră,

Verificați voi mortul că nu mai este viu,

Vom veni apoi la chemarea voastră

Și vă aducem gratis un sicriu!

...

La boala asta ce nu are leac,

Voi nu faceți nimic, că noi facem tot,

Nu cumpărați nici haine pentru mort,

Că vă dăm sicriul și-l băgăm în sac!

...

Tot ce vă rugăm e să ne dați un vot!